2. ΝΟΜΟΣ υπ’ αριθ. 485 της 10/16 Αυγ. 1943 (ΦΕΚ Α΄ 267) Περί συμπληρώσεως και τροποποιήσεως των περί Τύπου και Ραδιοφωνίας διατάξεων. Άρθρ.1-10.-(Τροποποιούνται ή αντικαθίστανται διατάξεις του ανωτ. Ν.Δ. 1108/1942). Άρθρ.19.-(Κατηργήθη δια της παρ. 3 άρθρ. 3 Νόμ. 1826/1944, τόμ. 18 σελ. 6). Άρθρ.20.-(Αναφέρεται εις τον κατηργημένον Νόμ. 135/41). Άρθρ.11.-Εις ας περιπτώσεις προβλέπεται υπό του Ν.Δ. 1108/1942 καταβολή παραβόλου δια τον έλεγχον θεατρικών έργων, κινηματογραφικών ταινιών, μουσικών τεμαχίων και δίσκων γραμμοφώνων, το ποσόν του παραβόλου τούτου καθορίζεται δι’ αποφάσεως του Επιτρόπου Τύπου, εκδιδομένης τη προτάσει των αρμοδίων δι’ εκάστην περίπτωσιν Επιτροπών, καταργουμένων των σχετικών ορισμών και διακρίσεων του άρθρ. 5, 10 και 16 του ρηθέντος Ν.Δ/τος. Άρθρ.12.-Αι πειθαρχικαί ποιναί αι προβλεπόμεναι υπό του ιδίου Ν.Δ/τος δια παραβάσεις σχετικάς με τον έλεγχον θεατρικών έργων, κινηματογραφικών ταινιών, μουσικών τεμαχίων και δίσκων γραμμοφώνων και βιβλίων αυξάνονται από της ισχύος του παρόντος Νόμου εις το εκατονταπλάσιον. Άρθρ.13.-(Αι πάσης φύσεως ομιλίαι και διαλέξεις, υπάγονται εφεξής εις τον έλεγχον της Διευθύνσεως Τύπου προς ην υποβάλλεται υπό του ενδιαφερομένου αίτησις μετά τριών αντιγράφων του κειμένου των διαλέξεων 10 τουλάχιστον ημέρας προ της ορισθείσης δια την εκφώνησιν). Το άρθρ. 13 δέον να θεωρηθή καταργηθέν, ως αντικείμενον εις το άρθρ. 14 του Συντάγματος. Άρθρ.14.-Επιτρέπεται όπως δια Δ/τος του Προέδρου της Κυβερνήσεως κωδικοποιηθώσι πάσαι αι ισχύουσαι διατάξεις περί Θεάτρου, Κινηματογράφου, δίσκων γραμμοφώνων, μουσικών τεμαχίων και βιβλίων εις ενιαίον κείμενον Νόμου φέροντος τον αριθ. 1108/β όπου δε αναφέρεται η Διεύθυνσις ή ο Διευθυντής Λαϊκής Διαφωτίσεως νοείται εφεξής η Διεύθυνσις Τύπου ή ο Επίτροπος Τύπου πλην των περιπτώσεων συμμετοχής του ως μέλους εις διαφόρους Επιτροπάς. Άρθρ.15.-Αι αποφάσεις τόσον των υπό του Ν.Δ. 1108/42 όσον και υπό του παρόντος Νόμου προβλεπομένων Επιτροπών εγκρίνονται υπό του Επιτρόπου Τύπου. Άρθρ.16.-(Αντικαθίσταται το άρθρ. 4 του Ν.Δ. 135/1941, τόμ. 18 σελ. 5). Άρθρ.17.-(Αναφέρεται εις το άρθρ. 9 Νόμ. 177/ 43 αφορών την Διεύθυνσιν Τύπου ήτις έχει καταργηθή). Άρθρ.18.-(Ομοίως αναφέρεται εις την καταργηθείσαν Διεύθυνσιν Τύπου). 